Document ID: 32008R0468

ΚΑΝΟΝΙΣΜΌΣ (ΕΚ) αριθ. 468/2008 ΤΗΣ ΕΠΙΤΡΟΠΉΣ
της 28ης Μαΐου 2008
για την τροποποίηση του κανονισμού (ΕΚ) αριθ. 314/2008 ο οποίος καθορίζει τις κατ’ αποκοπή τιμές κατά την εισαγωγή για τον καθορισμό της τιμής εισόδου ορισμένων οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1182/2007 του Συμβουλίου, της 26ης Σεπτεμβρίου 2007, για τη θέσπιση ειδικών κανόνων όσον αφορά τον τομέα των οπωροκηπευτικών με στόχο την τροποποίηση των οδηγιών 2001/112/ΕΚ και 2001/113/ΕΚ και των κανονισμών (ΕΟΚ) αριθ. 827/68, (ΕΚ) αριθ. 2200/96, (ΕΚ) αριθ. 2201/96, (ΕΚ) αριθ. 2826/2000, (ΕΚ) αριθ. 1782/2003 και (ΕΚ) αριθ. 318/2006, και την κατάργηση του κανονισμού (ΕΚ) αριθ. 2202/96 (1),
τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1,
Εκτιμώντας τα ακόλουθα:
(1)
Μετά από έλεγχο, διαπιστώθηκε ότι υπάρχει ένα λάθος στο παράρτημα του κανονισμού (ΕΚ) αριθ. 314/2008 της Επιτροπής (3).
(2)
Κατά συνέπεια, ο κανονισμός (ΕΚ) αριθ. 314/2008 πρέπει να τροποποιηθεί αναλόγως.
(3)
Ο κανονισμός (ΕΚ) αριθ. 1580/2007 προβλέπει στο άρθρο 138 παράγραφος 3 ότι, όταν δεν υπάρχει ισχύουσα κατ’ αποκοπή τιμή κατά την εισαγωγή για ένα προϊόν συγκεκριμένης καταγωγής, εφαρμόζεται ο μέσος όρος των κατ’ αποκοπή τιμών κατά την εισαγωγή για το εν λόγω προϊόν.
(4)
Η εφαρμογή της διορθωμένης τιμής κατ’ αποκοπή κατά την εισαγωγή πρέπει να ζητείται από τον ενδιαφερόμενο ώστε να μην υφίσταται δυσμενείς συνέπειες αναδρομικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 314/2008 τροποποιείται σύμφωνα με το παράρτημα του παρόντος κανονισμού.
Άρθρο 2
Μετά από αίτημα του ενδιαφερομένου, το τελωνείο όπου έγινε η καταχώριση της εισαγωγής προβαίνει σε μερική επιστροφή των τελωνειακών τελών για τα σχετικά προϊόντα καταγωγής τρίτων χωρών τα οποία ετέθησαν σε ελεύθερη κυκλοφορία κατά την περίοδο μεταξύ της 5ης Απριλίου 2008 και της 7ης Απριλίου 2008.
Οι αιτήσεις επιστροφής, συνοδευόμενες από τη δήλωση περί θέσης σε ελεύθερη κυκλοφορία όσον αφορά την εν λόγω εισαγωγή, πρέπει να υποβληθούν το αργότερο την τελευταία ημέρα του τρίτου μήνα που έπεται αυτού κατά τη διάρκεια του οποίου άρχισε να ισχύει ο παρών κανονισμός.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Μαΐου 2008.

Labels: 3
2
17
5